इंग्ल्यान्डद्वारा पाकिस्तान ह्वाइटवास
इंग्ल्यान्डले तेस्रो तथा अन्तिम टेस्टमा मंगलबार पाकिस्तानलाई ८ विकेटले पराजित गर्दै तीन खेलको सिरिज ३–० ले जितेको छ । पाकिस्तान आफ्नो घरेलु भूमिमा ह्वाइटवास भएको यो पहिलो पल्ट हो ।
काठमाडौँ — इंग्ल्यान्डले तेस्रो तथा अन्तिम टेस्टमा मंगलबार पाकिस्तानलाई ८ विकेटले पराजित गर्दै तीन खेलको सिरिज ३–० ले जितेको छ । पाकिस्तान आफ्नो घरेलु भूमिमा ह्वाइटवास भएको यो पहिलो पल्ट हो ।इंग्ल्यान्डले दुई विकेटमा १ सय १२ रनबाट अगाडि खेल्न सुरु गरेको थियो र ३८ मिनेटको खेलपछि पाहुना टिम १ सय ६७ रनको लक्ष्य प्राप्त गर्न सफल रह्यो । उसका लागि बेन डकेट ८२ र बेन स्टोक्स ३५ रनमा नटआउट रहे ।रावलपिन्डी भएको पहिलो टेस्ट ७४ रनले जितेको इंग्ल्यान्ड मुल्तानमा भएको दोस्रो टेस्ट २६ रनले विजयी रहेको थियो । सन् २००५ मा अन्तिम पटक पाकिस्तान भ्रमण गरेको इंग्ल्यान्ड यसपल्ट लामो अन्तरमा यहाँ आएको हो । 